Χάνος (ψάρι)

Ο χάνος (από την αρχαία ονομασία χάννη, επιστημονική ονομασία Serranus cabrilla) είναι είδος θαλάσσιου ψαριού της οικογένειας σερανίδες.

Ζει στη Μεσόγειο Θάλασσα, στη Μαύρη Θάλασσα και στα παράλια ύδατα του Ατλαντικού Ωκεανού, από τα Βρετανικά Νησιά (σπάνια) μέχρι και το Ακρωτήριο της Καλής Ελπίδος, συμπεριλαμβανομένων των Αζορών, της Μαδέρας και των Καναρίων Νήσων. Βρίσκεται σε βραχώδεις ή αμμώδεις βυθούς, σε βάθη 0 ως 200 μέτρων. Το μήκος του κυμαίνεται συνήθως από 5 ως 25 εκατοστά, ενώ έχει μετρηθεί δείγμα μήκους 40 εκατοστών. Ο χάνος, όπως και τα άλλα είδη του γένους σερράνος, είναι ερμαφρόδιτος οργανισμός.

Ο χάνος τρέφεται με άλλα ψάρια, κεφαλόποδα και οστρακόδερμα.

Παραπομπές

Εξωτερικοί σύνδεσμοι

 Βρετανικό δείγμα (βλ. Comber)

Είδη ελαχίστης ανησυχίας (LC)
Ψάρια ελληνικών θαλασσών
Σερρανίδες